Държавен вестник, бр. 28, 2021 г., стр. 25

БРОЙ  28	
Д Ъ Р Ж А В Е Н  В Е С Т Н И К 	
СТР.  25  
Чл. 24. (1) В 7-дневен срок от изтичането 
на сроковете по чл. 51, ал. 1 и чл. 52, ал. 1 
от ЗМГО, когато не е подадено възражение 
или опозиция, или от влизането в сила на 
решението, с което опозицията е отхвърлена 
изцяло или частично като неоснователна, 
производството по опозицията е прекратено 
или от датата на заключението по чл. 23, ал. 3, 
се взема решение за регистрация на марката. 
В решението се посочват регистровият номер 
на марката и дата на регистрацията, които се 
вписват в Държавния регистър на марките.
(2) Решение по ал. 1 се взема от държав-
ния експерт, който извършва експертизата 
по същество.
(3) Свидетелство за регистрация се издава 
след заплащане на дължимата държавна такса.
Чл. 25. (1) Разделянето на заявката при 
условията на чл. 57, ал. 13 от ЗМГО се 
извършва въз основа на изрично писмено 
искане от заявителя или от пълномощник с 
изрично пълномощно, придружено от отделно 
обособена заявка за регистрация на марката, 
отнасяща се само до неоспорваните с опози-
цията стоки и/или услуги и след плащане на 
такса за заявяване и експертиза.
(2) Когато са изпълнени изискванията на 
ал. 1, държавният експерт изпраща на заяви-
теля съобщение, че от първоначалната заявка 
отпадат стоките и услугите, за които е пода-
дена обособената заявка, и взема решение за 
регистрация на марката, за което се прилагат 
разпоредбите на чл. 24.
(3) Когато не са изпълнени изискванията 
на ал. 1, на заявителя се изпраща уведомле-
ние, с което му се предоставя 14-дневен срок 
за отстраняване на нередовностите. Когато 
в предоставения срок не бъдат отстранени 
нередовностите, производството по обосо-
бената заявка се прекратява, а искането за 
разделяне на първоначалната заявка се оставя 
без уважение с решение на държавен експерт.
Чл. 26. (1) Експертизата по същество може 
да бъде възобновена при условията на чл. 63 от 
ЗМГО по инициатива на държавния експерт, 
който е извършил проверката по чл. 17, а ко-
гато има подадена опозиция –  по инициатива 
на състава по опозиция, пред който е висящо 
опозиционното производство.
(2) Решението за възобновяване на експер-
тизата по същество се съобщава на заявителя 
заедно с уведомлението по чл. 47, ал. 2 от 
ЗМГО, за което се прилагат разпоредбите 
на чл. 20.
Г л а в а  т р е т а
ГЕОГРАФСКИ ОЗНАЧЕНИЯ
Раздел I
Заявка за регистрация
Чл. 27. (1) Заявката за регистрация на 
географско означение и вписване на първи 
ползвател съдържа:
1. искането за регистрация;
2. данните по чл. 3 на заявителя;
3. наименованието за произход или гео-
графското указание;
4. данни на пълномощника, в случай че е 
налице упълномощаване;
5. номер на класа по МКСУ и посочване 
на стоката;
6. описание на границите на географското 
място;
7. описание на установените качества или 
особености на стоката и връзката им с гео-
графската среда или с географския произход;
8. подпис, освен ако заявката е подадена 
чрез Портала за електронни услуги на Па-
тентното ведомство.
(2) Към заявката се прилагат:
1. препис на заповедта по чл. 89, ал. 2 от 
ЗМГО;
2. препис на удостоверението по чл. 98, 
ал. 3 от ЗМГО от съответната община, че 
заявителят извършва производствената си 
дейност в определеното географско място;
3. документ за регистрация на географското 
означение в страната на произхода, когато 
заявителят е чуждестранно лице;
4. пълномощно, в случай че е налице 
упълномощаване;
5. документ за платена такса за заявяване 
и експертиза, за регистрация и вписване на 
първи ползвател, ако плащането е по бан-
ков път.
Чл. 28. Заповедта по чл. 89, ал. 2 от ЗМГО 
съдържа:
1. наименованието за произход или гео-
графското указание;
2. стоката;
3. описание на границите на географското 
място;
4. данни за основните физични, химични, 
микробиологични и/или органолептични 
характеристики на стоката и ако е необходи-
мо – на суровините;
5. описание на традиционния местен метод 
за производство на стоката;
6. качествата и характеристиките на сто-
ката и връзката им с географската среда или 
с географския произход;
7. компетентния орган, извършващ про-
верките за съответствие между качествата и 
характеристиките на произвежданите стоки 
и тези на наименованието за произход или 
географското указание и за връзката им с гео­
графската среда или с географския произход;
8. периодите, в които произвежданите от 
вписан ползвател стоки ще бъдат проверявани 
за съответствие от компетентния орган.
Чл. 29. Към посоченото в заявката наимено-
вание за произход или географското указание 
може да бъде добавено родовото или видовото 
наименование на стоката.
Чл. 30. (1) Описанието на стоката включва: